**HAILUODON SEURAKUNTA**

**KIRKKOVALTUUSTON KOKOUS PÖYTÄKIRJA 3/2018**

**Aika:** Tiistaina 13.11.2018 klo 18.00

**Paikka:** Seurakuntasali Läsnä Poissa

Böök, Elsa ( x ) ( )

Heikkinen, Raili ( x ) ( )

Isola, Marja-Liisa ( x ) ( )

Kalaja, Matti ( x ) ( )

Lepistö, Veli-Pekka ( ) ( - )

Parrila, Ulla ( x ) ( )

Piekkola, Anna-Liisa ( x ) ( )

Sauvola, Aaro ( x ) ( )

Sipilä, Airi ( x ) ( )

Sipola, Paavo puheenjohtaja ( x ) ( )

Tanskanen, Oiva ( x ) ( )

Saarikko, Seija vs talouspäällikkö ( x ) ( )

Juntunen, Timo kirkkoneuvoston pj, sihteeri ( x ) ( )

**Kutsutaan tarvittaessa estyneiden tilalle:**

Maikkola, Minna 1. varajäsen ( ) ( - )

Sauvola, Eila 2. varajäsen ( ) ( - )

Sipilä, Heli 3. varajäsen ( ) ( - )

**22. § KOKOUKSEN AVAAMINEN JA ALKUHARTAUS**

**Asia:** Puheenjohtaja avaa kokouksen. Kokouksen alussa pidetään alkuhartaus, jonka jälkeen toimitetaan nimenhuuto.

**Päätös:**  Puheenjohtaja avasi kokouksen. Pidettiin alkurukous ja todettiin läsnäolijat.

**23. § KOKOUKSEN LAILLISUUS JA PÄÄTÖSVALTAISUUS**

**Asia:** Kutsu kokoukseen ja asialista ovat olleet nähtävillä 6.11.2018 alkaen. Kokous on päätösvaltainen, kun enemmän kuin puolet jäsenistä on saapuvilla.

 **Päätös:** Kokous todettiin lailliseksi ja päätösvaltaiseksi.

**24. § PÖYTÄKIRJAN TARKASTAJIEN VALINTA**

 **Asia:** Valitaan kaksi pöytäkirjan tarkastajaa.

**Päätös:** Pöytäkirjan tarkastajiksi valittiin Elsa Böök ja Anna-Liisa Piekkola

**25. § PÖYTÄKIRJAN NÄHTÄVILLÄOLO**

**Asia:** KL 25:3 mukaan kirkkovaltuuston tarkastetun pöytäkirjan nähtävillä oloaika on 30 päivää.

**Esitys:** Kirkkovaltuuston tarkastettu pöytäkirja pidetään kirkon ilmoitustaululla nähtävillä 15.11. – 14.12.2018 välisen ajan.

**Päätös:** Kirkkovaltuuston tarkastettu pöytäkirja päätettiin pitää nähtävillä kirkon ilmoitustaululla nähtävillä 15.11. – 14.12.2018 välisen ajan.

**26. § ASIALISTAN HYVÄKSYMINEN TYÖJÄRJESTYKSEKSI**

**Asia:** Kirkkovaltuuston työjärjestyksen mukaan kirkkovaltuusto päättää asioiden käsittelyjärjestyksestä.

**Esitys:** Kirkkovaltuusto hyväksyy asialistan kokouksen työjärjestykseksi.

**Päätös:** Kirkkovaltuusto päätti hyväksyä asialistan kokouksen työjärjestykseksi.

**27. § TULOVEROPROSENTTI VUODELLE 2019**

**Asia:** Kirkkovaltuusto vahvistaa kirkkoneuvoston esityksestä seurakunnan seuraavan vuoden tuloveroprosentin 19.11 mennessä.

Perusteita Hailuodon seurakunnan tuloveroprosentin 2019 määräämiseen:

Vaikka Suomen talous kasvaa, kirkollisverotulot ovat laskeneet kokonaiskirkon tasolla 3 %, Hailuodossa 3,5% (verohallinnon ennakkotieto verovuoden 2017 veroista).

Seurakuntien yhteisövero-osuus on korvattu valtionrahoituksella yhteiskunnallisten merkittävien tehtävien hoitoa varten. Se ei muutu talouden muutosten perusteella.

Seurakunnan käyttökorvaushinnasto on tarkastettu 1.1.2018.

Vuoden 2017 tilinpäätös oli 33.441,10 euroa ylijäämäinen. Vuodesta 2018 on tulossa alijäämäinen.

Kirkkohallitus on evännyt Hailuodon seurakunnalta harkinnanvaraisen avustuksen vuodelta 2017 määrältään 70.000€. Omaisuutta tälle vuodelle on realisoitu noin 41.000 euron edestä.

Henkilöstö- ja kulurakenne on nyt äärirajoilla.

Tehdyn kuntotarkastuksen seurauksena välttämätön korjausrakentaminen vaatii lainoitusta ja tuo lyhennysten lisäksi lisäkuluina lainanhoitokuluja.

Vuonna 2015 seurakunta on laatinut talouden kehittämissuunnitelman.

Kirkkohallituksen ennuste tulevista ”seitsemästä lihavasta vuodesta” tuo helpotusta muutaman tuhannen euron verran vuodessa.

.

Hailuodon seurakunnan kirkollisveroprosentti on 1,75 prosenttia. Nosto 1,85:een nykyisen tasoisella jäsenmäärällä nostaisi verokertymää n 10.000 €.

**Esitys:** Kirkkoneuvosto päätti esittää kirkkovaltuustolle, että se vahvistaisi Hailuodon seurakunnan kirkollisveroprosentiksi 1,75 vuodelle 2019. Perusteluiksi kirkkoneuvosto esittää, että veroprosenttia korotettiin juuri hiljakkoin ja uusi korotus näin pian voi herkästi aiheuttaa kirkosta eroamisia.

**Päätös:** Kirkkovaltuusto päätti vahvistaa Hailuodon seurakunnan kirkollisveroprosentiksi 1,75 vuodelle 2019.

**Valitusosoitus: kirkollisvalitus Pohjois-Suomen Hallinto-oikeudelle**

**28. § SEURAKUNNAN TALOUSARVIO VUODELLE 2019 JA TALOUS- JA TOIMINTASUUNNITELMAT VUOSILLE 2020-2021**

**Asia:** Seurakunnan tulee laatia vuosittain talousarvio sekä kolmelle tulevalle vuodelle ulottuva toiminta- ja taloussuunnitelma. Talousarvion ja suunnitelmat vahvistaa kirkkovaltuusto. TA - kirja, liite 1.

Hailuodon seurakunnan jäsenmäärä vähentyi 18:lla vuonna 2017. Tälle vuodelle on ennakoitavissa alijäämäinen tilinpäätös. Toimintamäärärahoja ei koroteta, talousarvio on valmisteltu nollabudjetin periaatteella.

Kiinteistöihin kohdistuu haasteita: kirkon katto- ja ilmastointiremontin suunnittelu käynnistetään. Uusi luottamushenkilöstö aloittaa tehtävissään. Oulun ev.-lut. seurakuntayhtymä on irtisanomassa taloushallinnon ostopalvelusopimuksen ja seurakunnan on etsittävävä uusi taloushallinnon palvelujen tarjoaja.

Seurakuntatyön teemana on vuonna 2019 perhediakonia. Painopisteen mukaisesti kiinnitetään työmuodoissa erityishuomiota nuorten perheiden tukemiseen. Oman diakonia-, kasvatus-, jumalanpalvelus- ja lähetystoiminnan lisäksi seurakunta tekee kunnan, järjestöjen ja muiden yhteistyökumppanien kanssa yhteistyötä.

**Esitys:** Kirkkoneuvosto esittää kirkkovaltuustolle, että se hyväksyy seurakunnan ja hautainhoitorahaston talousarvion ja toimintasuunnitelman vuodelle 2019 sekä toiminta- ja taloussuunnitelmat vuosille 2020-2021.

**Päätös:** Kirkkovaltuusto päätti hyväksyä seurakunnan ja hautainhoitorahaston talousarvion ja toimintasuunnitelman vuodelle 2019 sekä toiminta- ja taloussuunnitelmat vuosille 2020-2021.

**Valitusosoitus: kirkollisvalitus Pohjois-Suomen Hallinto-oikeudelle**

**29. § HAUTAUSMAAN KÄYTTÖSUUNNITELMAN PÄIVITYS**

**Asia:**  Hautausmaatyöryhmä on saanut päätökseen hautausmaan käyttösuunnitelman päivitystyön. Suunnitelmaan on tehty tarkennuksia mm. hautamuistomerkkien ja hautapaikkaoikeuden luovuttamisen osalta sekä korjattu sanamuotoja tekstinkohtiin, jotka ovat aiemman käyttösuunnitelman tekemisen jälkeen toteutuneet. Käyttösuunnitelman vahvistaa kirkkovaltuusto. Liite 2.

**Esitys:** Kirkkoneuvosto esittää kirkkovaltuustolle, että se vahvistaa päivitetyn Hailuodon seurakunnan hautausmaan käyttösuunnitelman.

**Päätös:** Kirkkovaltuusto päätti vahvistaa Hailuodon seurakunnan päivitetyn hautausmaan käyttösuunnitelman.

**Valitusosoitus: kirkollisvalitus Pohjois-Suomen Hallinto-oikeudelle**

**30. § MUUT ASIAT**

1. Uuteen kirkkovaltuustoon kaudelle 2019-2022 on seurakunnan vaalilautakunta todennut tulleen valituiksi sopuvaaleilla seuraavat henkilöt: Marja-Liisa Isola, Veli-Pekka Lepistö, Minna Maikkola, Maarit Parrila, Ulla Parrila, Kirsi Rantasuo, Pirkko Rantasuo, Airi Sipilä, Heli Sipilä, Elsa Tuominen, Maria Theresa Vähäkangas.

2. Kirkon sisäänkäynnin invaluiska on jyrkkä ja talvisaikaan vaarallisen liukas. Se ei täytä nykyisiä esteettömyyssäädöksiä. Luiskan korjaamista varten kirkkoherra pyytää tarjouksia, kustannukset voivat olla noin 3500 euroa.

3. Kellotapuliin on asennettu työturvallisuutta parantava turvakisko.

**31. § VALITUSOSOITUKSEN ANTAMINEN**

 **Asia:** Puheenjohtaja antaa valitusosoitukset kirkkovaltuuston päätöksistä.

**Päätös:** Puheenjohtaja antoi valitusosoitukset §27, §28 ja §29. Kirkkovaltuuston tarkastettu pöytäkirja päätettiin asettaa nähtäville kirkon ilmoitustaululle 15.11-14.12.2018 väliseksi ajaksi.

**32. § KIITOKSET PÄÄTTYVÄSTÄ VALTUUSTOKAUDESTA 2015-2018 JA KOKOUKSEN PÄÄTTÄMINEN**

Puheenjohtaja kiitti valtuutettuja kuluneesta valtuustokaudesta. Kirkkoherra luovutti puheenjohtajalle kiitokseksi miesten rukouskirjan ”Sinne päin”.

Paavo Sipola Timo Juntunen

kirkkovaltuuston puheenjohtaja sihteeri

Elsa Böök Anna-Liisa Piekkola

pöytäkirjan tarkastaja pöytäkirjan tarkastaja

pöytäkirjan tarkastaja pöytäkirjan tarkastaja